Mary Miles Minter

Mary Miles Minter (født Juliet Reilly; 1902–1984) var en amerikansk skuespiller fra stumfilmepoken. 

 Bakgrunn og liv 
Juliet var datter av den berømte Broadwayskuespillerinnen Charlotte Shelby. Som femåring fulgte Juliet med sin eldre søster Margaret på en audition fordi det familien manglet barnevakt til henne. Hun ble lagt merke til av regissøren, og hun fikk dermed sin aller første rolle som skuespiller. 

For å unngå å bli tatt for brudd på Chicagos forbud mot barnearbeid, fikk moren i 1912 fødselsattesten til sin eldre søsters avdøde datter, og lot datteren Juliet anta navnet til kusinen fra Louisiana; slik ble Juliet til Mary Miles Minter. Det nye navnet ble tatt i bruk i forbindelse med at Juliet/Mary medvirket i en teater-oppsetning i Chicago. Da hun i 1912 hadde en liten filmrolle for første gang, ble hun oppført på rulleteksten som Juliet Shelby, men det tok ikke lang tid før hun ble Mary Miles Minter også i filmbransjen, nærmere bestemt i filmen The Fairy and the Waif (1915). Anmelderne ble svært begeistret for hennes innsats i denne filmen, og det tok ikke lang tid før hun kunne ta nye steg på karrierestigen i filmbransjen. 

Minters første film sammen den kjente regissøren William Desmond Taylor var filmatiseringen av den canadiske romanen Anne fra Bjørkely i 1919; romanen hadde kommet ut i 1908. Denne filmen ble godt mottatt både av publikum og filmkritikere og Taylor fremmet aktivt Minter som en kommende stjerne på Hollywood-himmelen. Et romantisk forhold utviklet seg mellom dem, som hun senere beskrev som «en vakker hvit flamme». Men ifølge Minter (som hadde vokst opp uten noen far), så hadde Taylor reservasjoner mot dette formålet fra begynnelsen og senere begrenset de sin romantikk til hverandre. Noe av grunnen til det var muligens den store aldersforskjellen mellom dem, på cirka 30 år. 

I 1922 ble William Desmond Taylor myrdet i sitt eget hjem. I et intervju i 1970 hvor Minet beskrev Taylor som sin "kompis", Minter husket hvordan hun brøt sammen og hulket høyt da hun fikk lov til å se regissørens døde kropp i et likhus.

Skandalen var gjenstand for omfattende spekulasjoner i amerikansk media. Aviser rapporterte om et kodet kjærlighetsbrev skrevet av Minter som var blitt funnet i Taylors bungalow etter hans død. (disse ble senere bevist å ha blitt skrevet tre år tidligere, i 1919). Minter var denne gangen på høyden av sin suksess etter å ha spilt i mer enn 50 filmer, og flere aviser kom med sensasjonelle åpenbaringer om den tjue år gamle filmstjernens forbindelse med den så mange år eldre regissøren.

Det var flere mistenkte til mordet på William Desmond Taylor (inkludert Minets mor Charlotte Shelby) i den lange etterforskningen av Taylors mord.

Sent i 1922, flere måneder etter Taylors død, ble Minter kjærester med daværende Los Angeles-korrespondent og filmkritikeren Louis Sherwin, som en gang hadde vært gift med skuespillerinnen Maude Fealy. Minter lagde fire filmer til for filmselskapet Paramount Pictures før kontrakten med filmselskapet gikk ut. Hennes siste film, The Trail of Lonesome Pine, ble publisert i 1923. 

Etter at studioet ikke fornyet sin kontrakt med Minet, fikk hun mange andre tilbud, men hun avslo dem alle sammen, og hevdet at hun egentlig aldri hadde vært lykkelig som skuespiller. I 1925 saksøkte hun sin egen mor fordi hun hevdet at moren hadde holdt dårlig regnskap med de pengene moren hadde fått fra henne i hennes karriere på TV-skjermen. Saken ble løst utenfor rettssaken, men Minet og moren forble uvenner for resten av livet.

Minter kommenterte at hun var dypt tilfreds med å leve uten sin karriere som skuespiller. Minter hadde i løpet av sin skuespiller-karriere investert mye i fast eiendom flere steder i Los Angeles og synes å ha levd i relativ komfort og velstand, selv om hun senere ble utsatt for flere ran og ransforsøk i løpet av hele 1970-tallet og tidlig på 1980-tallet.

Politiet beskrev Minet som en skrøpelig gammel kvinne og folk ble ofte sjokkert over å høre at hun en gang i tiden hadde vært en berømt skuespillerinne. Hun døde i 1984 av et hjerneslag i Santa Monica, da hun var 82 år gammel. For hennes mange bidrag til amerikansk filmindustri, har Mary Miles Minter blitt tildelt en stjerne på Hollywood Walk of Fame ved 1724 Vine Street.

 Filmografi (utvalg) 
 1915 – Barbara Frietchie
 1915 – Always in the Way
 1915 – Emmy of Stork’s Nest
 1915 – The Fairy and the Waif
 1916 – Dimples
 1916 – Rose of the Alley
 1916 – A Dream or Two Ago
 1916 – Dulcie’s Adventure
 1917 – Melissa of the Hills
 1917 – The Gentle Intruder
 1917 – Peggy Leads the Way
 1917 – Annie-for-Spite
 1917 – Styrmanden paa "Sally Ann"
 1918 – Rosemary Climbs the Heights
 1918 – The Eyes of Julia Deep
 1918 – The Ghost of Rosy Taylor
 1918 – A Bit of Jade
 1919 – The Intrusion of Isabel
 1919 – The Amazing Impostor
 1920 – Eyes of the Heart
 1920 – Jenny Be Good
 1921 – Her Winning Way
 1921 – The Little Clown
 1922 – South of Suva
 1922 – The Cowboy and the Lady
 1923 – Drums of Fate
 1923 – The Trail of the Lonesome Pine

 Referanser 

 Eksterne lenker 


Kategori:Skuespillere fra USA
Kategori:Hollywood Walk of Fame
Kategori:Personer fra Shreveport